Fuggerei

Fuggerei Augsburgin kaupungissa Baijerissa on yksi maailman vanhimmista olemassa olevista sosiaalisista asutusmuodoista. Asuntoalueen lahjoitti Jakob Fugger vuonna 1521. Se on muurien ympäröimä erillisalue ja on saanut nimensä Fugger-suvun mukaan, ja Jakob Fugger nuorempi perusti sen vuonna 1516 paikaksi, jonne Augsburgin puutteessa olevia kansalaisia voisi asuttaa.Fugger.de: Unparalleled worldwide for 500 yearsgermanculture.com: Fuggerei

Nykyään 150 vähävaraista Augsburgin katolilaista asuu 67 talon 140 asunnossa vuosivuokralla 0,88 euroa. Sääntöjen mukaan asukkaiden on päivittäin rukoiltava Herran rukous, katolinen uskontunnustus ja Terve Maria alueen lahjoittajalle ja Fugger-perheelle. Fugger.de: Fuggerei 

Fuggerein historia 
Asuinalue rakennettiin vuosina 1516-1523 rakennusmestari Thomas Krebsin johdolla. Tuolloin kuudelle kadulle rakennettiin 52 taloa, joissa kussakin oli kaksi asuntoa. Yksi taloista oli tarkoitettu hallintotehtäviin, minkä vuoksi vapaana oli vain 102 asuntoa. https://www.welt.de/geschichte/article235934608/Fuggerei-Hier-kostet-eine-Wohnung-88-Cent-pro-Jahr.html - WELT. 5.1.2022, haettu 9.1.2024

Kaksikerroksisten talojen asunnot, jotka rakennettiin suurelta osin standardisoitujen pohjapiirrosten mukaan, suunniteltiin poikkeuksellisen moderneiksi rakennushetken olosuhteisiin nähden. Ajatus Fuggereista vähävaraisten ihmisten omatoimisen asumisen mahdollistajana oli aikaansa edellä. Sosiaalinen asuminen oli tarkoitettu köyhyysvaarassa oleville käsityöläisille ja päivätyöläisille, jotka eivät esimerkiksi sairauden vuoksi pystyneet hoitamaan omaa kotitalouttaan. He pystyivät ansaitsemaan elantonsa Fuggereissa ja sen ulkopuolella, ja heidän piti muuttaa pois, kun he kykenivät elättämään itsensä.

1900-luvulle asti Fuggereissa asui pääasiassa perheitä, joissa oli usein useita lapsia. Vain "arvokkaat köyhät" saivat muuttaa yhteisöön. Perustajan toiveen mukaan kerjäläisiä ei otettu vastaan.

"Fuckerey" sai nimensä jo vuonna 1531. Ensimmäinen Fuggerei-pappi oli jesuiitta Petrus Canisius, joka julistettiin pyhäksi vuonna 1925. Rakennusmestari Hans Holl rakensi vuosina 1581-82 paikkakunnalle Markus ja Philipp Eduard Fuggerin lahjoittaman Pyhän Markuksen kirkon. 

Kolmikymmenvuotisen sodan aikana ruotsalaiset tuhosivat suurelta osin Fuggerein.  Säveltäjä Wolfgang Amadeus Mozartin isoisoisä Franz Mozart asui vuodesta 1681 kuolemaansa asti Fuggereissa.

Toisen maailmansodan aikana noin kaksi kolmasosaa asutuksesta tuhoutui, kun Britannian ilmavoimat tekivät kaksi ilmahyökkäystä Augsburgiin 25. ja 26. helmikuuta 1944.  1. maaliskuuta 1944 ruhtinas- ja kreivikunnan Fugger-perheen neuvosto päätti rakentaa Fuggerein uudelleen.

Yhdyskunnan uudelleenrakentaminen käynnistyi säätiön varoilla vuonna 1945. Rakennukset toteutettiin historiallisen mallin mukaan Raimund von Doblhoffin suunnittelemana. Ensimmäiset rakennukset otettiin uudelleen käyttöön vuonna 1947. 

Fuggerein jälleenrakentaminen valmistui 1950-luvulla. Vuoteen 1973 mennessä aluetta laajennettiin kolmanneksella ostamalla viereiset rauniokiinteistöt. Tätä ennen aluetta oli laajennettu vuosina 1880 ja 1938.  Nykyisin Fuggereihin kuuluu 67 taloa, joissa on 140 asuntoa.

Vastaavan asumismuodon edelläkävijöitä ovat esimerkiksi beguinage-asuntolat Belgiassa, Seelhäuser-talot Nördlingenissä ja St. Antonspfründe Augsburgissa.

Fuggerei tänään 
Useimmat Fuggerein asunnot ovat kooltaan noin 60 neliömetriä ja niissä on oma sisäänkäynti. Lähes kaikissa pohjakerroksen asunnoissa on puutarha, yläkerran huoneistoissa varasto. Huoneistot on liitetty Augsburgin kaupungin kaukolämpöverkkoon. Pääsyvaatimukset ovat edelleen samat kuin sen perustamishetkellä: Jokaisen, joka haluaa asua Fuggereissä, on oltava Augsburgista, katolinen ja hyvämaineinen. Fuggerein asunnon vuosivuokra on edelleen yhden Reinin guldenin nimellinen, inflaatiosta riippumaton arvo (vastaa 0,88 euroa). Vuokralaiset maksavat lisäkulut (85 euroa 1.7.2013 alkaen).CBC: At the world's oldest social housing, rent hasn't changed since 1521

Vierailijat pääsevät Fuggereihin yhdestä portista, jonka yövartija sulkee joka ilta klo 22.00-5.00. Keskiyöhön mennessä palaavat Fuggerein asukkaat maksavat yövartijalle 0,50 euron ja tämänjälkeen yhden euron juomarahan.

Fuggerei on ollut alusta lähtien Fuggerin perheen omistaman hyväntekeväisyyssäätiön hallussa. Säätiön omaisuus koostuu suurelta osin metsistä ja kiinteistöistä. Perhesäätiön johdossa on vuodesta 2004 toiminut ensimmäisenä naisena kreivitär Maria Elisabeth Thun-Fugger.https://www.welt.de/kultur/article3330705/Wirtschaftsbosse-sollten-sich-an-Fugger-halten.html Säätiötä hallinnoi kreivi Wolf-Dietrich von Hundt.  

Matkailu Fuggereissa
Fuggerei lukeutuu Augsburgin kaupungintalon ohella kaupungin suosituimpiin matkailukohteisiin. Matkailu on kuulunut Fuggerein tulonlähteisiin vuodesta 2006 ja vierailijoiden maksama sisäänpääsymaksu ohjataan alueen säilyttämiseen. 

Vuonna 2006 Fuggerei-museota laajennettiin ja uudistettiin merkittävästi. Museosta löytyy viimeinen jäljellä oleva alkuperäishuoneisto, joka on kalustettu 1700-luvun tyyliin. Seuraavana vuonna Ochsengassella avattiin yleisölle nykyajan tyyliin kalustettu asunto, joka näyttää, kuinka Fuggerein asukkaat elävät tänä päivänä. 

Vuonna 2008 vanhaan ilmahyökkäyssuojaan avattiin museo, joka kertoo Fuggerein pommituksesta sekä sitä seuranneesta jälleenrakentamisen ja laajentamisen ajasta. Museoissa ja näyttelyasunnossa on esillä Fuggerin säätiön ja perustajaperheen historiaan liittyviä materiaaleja.

Vuonna 2007 Fuggereihin pystytettiin ensimmäinen ja toistaiseksi ainoa Augsburgissa sijaitseva muistomerkki alueen perustajalle Jakob Fuggerille. 
Kuvagalleria

Lähteet

Luokka:Augsburg
Luokka:Asuminen